Diari Oficial de la Generalitat Valenciana


Sumari del DOGV 5738, del 09-04-2008 (2008/3841)

RESOLUCIÓ de 5 de febrer de 2008, de la presidenta de l'Institut Valencià de Cinematografia Ricardo Muñoz Suay, per la qual es reduïx la subvenció a la producció audiovisual concedida a la productora Jaime Maestro Sellés.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3841


Data del document
:   05-02-2008

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * suport econòmic
    * indústria audiovisual
    * producció audiovisual
    * ajuda pública

RESOLUCIÓ de 5 de febrer de 2008, de la presidenta de l'Institut Valencià de Cinematografia Ricardo Muñoz Suay, per la qual es reduïx la subvenció a la producció audiovisual concedida a la productora Jaime Maestro Sellés. [2008/3841]  
Antecedents de fet  
Primer  
Per la Resolució de 30 de desembre de 2004 del president de l'Institut Valencià de Cinematografia Ricardo Muñoz Suay, es va convocar un concurs públic per a la concessió d'ajudes per a la producció audiovisual.  
Segon  
Per la Resolució d'1 de juliol de 2005 del president de l'Institut Valencià de Cinematografia Ricardo Muñoz Suay, es va concedir a l'empresa Jaime Maestro Sellés una subvenció de 12.000 euros per a la producció del curtmetratge titulat Undo a càrrec dels pressupostos de l'any 2006.   
Tercer  
Vist l'informe de la comissió avaluadora de les propostes presentades i la proposta de la vicepresidència de l'Institut Valencià de Cinematografia Ricardo Muñoz Suay, de conformitat amb les bases de la convocatòria, es va resoldre l'1 de juliol de 2005 l'adjudicació de les ajudes.  
Quart  
Amb data 30 de novembre de 2006, l'empresa productora Jaime Maestro Sellés, que és beneficiària d'una ajuda de 12.000 euros per a la realització del curtmetratge Undo, va presentar el curtmetratge subvencionat.   
Cinqué  
Els membres de la comissió van comprovar que el curtmetratge presentat no s'ajustava al projecte aprovat per la comissió avaluadora, la valoració de la qual el va fer beneficiari d'una subvenció de 12.000 euros. Els membres de la comissió han reconegut la diferència substancial entre el guió presentat en el projecte i el curtmetratge finalment lliurat. Per als membres de la comissió el curtmetratge no s'ajusta al guió presentat en el projecte i l'únic element comú entre ambdós és l'aspecte físic del personatge protagonista, ja que no coincidixen ni l'argument, ni els espais físics on té lloc la història, ni la personalitat de l'únic protagonista. Així mateix, la duració del curtmetratge és de dos minuts i díhuit segons, mentre que el projecte especificava una duració aproximada de deu minuts.  
Sisé  
Tenint en compte els canvis fonamentals originats en l'argument del curtmetratge, el resultat final del qual no es correspon amb el valorat en el projecte, els membres de la comissió han proposat que es realitze una reducció de la subvenció concedida, deixant-la en 4.000 euros.  
Fonaments de dret  
Primer  
La presidenta de l'Institut Valencià de Cinematografia Ricardo Muñoz Suay és l'òrgan competent per a resoldre la convocatòria en virtut de la Resolució de 30 de desembre de 2004, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual (DOGV núm. 4934, de 28 de gener de 2005).  
Segon  
En conseqüència, a la vista de l'informe de l'Institut Valencià de Cinematografia i acceptant la proposta del vicepresident de l'Institut Valencià de Cinematografia Ricardo Muñoz Suay, de conformitat amb les bases de la convocatòria, resolc:  
Acceptar la proposta de la comissió avaluadora i reduir de 12.000 euros a 4.000 euros la subvenció concedida a Jaime Maestro Sellés per a la realització del curtmetratge Undo.  
D'acord amb el que disposen els articles 107, 116 i 117 de la Llei 30/92, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de Cinematografia Ricardo Muñoz Suay en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució.  
València, 5 de febrer de 2008.-La presidenta de l'Institut Valencià de Cinematografia Ricardo Muñoz Suay: Trinidad María Miró Mira.